তামান্না খুনে চার্জশিট পেশ পুলিশের, তালিকায় কাদের নাম?

নদিয়া: কালীগঞ্জে উপনির্বাচনে তামান্না খাতুনের খুনের মামলায় চার্জশিট দিল পুলিশ। ঘটনার প্রায় ৮২ দিনের মাথায় ৩৪০ পাতার চার্জশিট দেওয়া হয়। ধৃতদের বিরুদ্ধে ভারতীয় ন্যায় সংহিতার ১৯০/ ১৯১(২)/ ১৯১(৩)/ ১১৮(২)/ ১০৯/১০৩/৩০৫ ধারায় মামলা দায়ের করা হয়েছে। শনিবার চার্জশিটে পুলিশ মূল অভিযুক্ত গয়াল শেখ সহ মোট ১০ জনের নাম দিয়েছে।

দুদিন আগেই কৃষ্ণনগর পুলিশ জেলার সুপার অমরনাথ কে-র সঙ্গে দেখা করেন তামান্নার মা সাবিনা বিবি। পুলিশের নিষ্ক্রিয়তা নিয়ে বারবার অভিযোগ তুলেছেন তিনি। এমনকী, ঘটনার সঙ্গে অভিযুক্ত অনেককেই গ্রেফতার হয়নি বলে দাবি করেন নিহত তামান্নার মা। দুদিনের মাথায় পেশ করা হল চার্জশিট। সেই তালিকায় রয়েছে একগুচ্ছ অভিযুক্তের নাম।

আরও পড়ুন: আরজি করের পড়ুয়ার রহস্য মৃত্যু, অভিযুক্ত মালদার চিকিৎসক

সূত্রের বর, তামান্নার মা সাবিনা বিবি এফআইআর-এ মোট ২৪ জনের নামে অভিযোগ করেছিলেন। তাণর অবিযোগ অনুযায়ী, পুলিশ সকলকে গ্রেফতার করেনি বলে দাবি করেন সাবিনা। ঘটনায় মূল অভিযুক্ত গয়াল শেখ তৃণমূলের স্থানীয় বুথ কমিটির সভাপতি। তবে গয়াল শেখ ছাড়াও চার্জশিটে নাম রয়েছে আনোয়ার শেখ, আদর শেখ, কালু ওরফে সুখলাল শেখ, সরিফুল শেখ, নবাব শেখ, হাবিবুল ওরফে রহিবুল শেখ, বিমল অর্গে আরফান শেখ ও আবুল কাশেমের।